PROJEKTS

**KRĪZES VADĪBAS PADOMES**

 **ĀRKĀRTAS SĒDES PROTOKOLS**

## **1.§**

**Par biedrības “Latvijas Mežizstrādātāju savienība” un Latvijas Meža īpašnieku biedrības lūgumu Ministru kabinetam izsludināt ārkārtējo situāciju meža nozarē**

*(…)*

1. Pieņemt zināšanai Zemkopības ministra un Krīzes vadības padomes sekretariāta sniegto informāciju par biedrības “Latvijas Mežizstrādātāju savienība” un Latvijas meža īpašnieku biedrības lūgumu Ministru kabinetam izsludināt ārkārtējo situāciju meža nozarē.

2. Pieņemt zināšanai, ka Krīzes vadības padome neatbalsta ārkārtējās situācijas meža nozarē izsludināšanu.

3. Saskaņā ar Civilās aizsardzības un katastrofas pārvaldīšanas likuma 4.panta pirmās daļas 1.punkta b un c apakšpunktu un 4.panta otrās daļas 3.punktu, atzīt, ka rudens lietavu un plūdu izraisītās sekas meža nozarē ir definējamas kā valsts mēroga dabas katastrofa.

4. Ņemot vērā šī gada rudens lietavu un plūdu izraisītās sekas visā Latvijas teritorijā, Zemkopības ministrijai:

4.1. aicināt Valsts meža dienestu un Valsts ieņēmumu dienestu valsts mēroga dabas katastrofā cietušajām personām meža nozarē, kas tieši saistītas ar minētajām rudens lietavu un plūdu izraisītajām sekām, nepiemērot soda sankcijas līgumsaistību neizpildīšanas gadījumā. Iespēju nepiemērot soda sankcijas minētajām personām aicināt rast arī kredītiestādes un citas līguma attiecībās esošas personas;

4.2. turpināt sarunas ar apdrošināšanas sniedzējiem par apdrošināšanas sistēmas pilnveidi meža nozarē.

5. Zemkopības ministram par Krīzes vadības padomes sēdē nolemto informēt Valsts kanceleju, šī protokola 1.punktā un 4.1. apakšpunktā minētās institūcijas.

Krīzes vadības padomes

priekšsēdētāja pienākumu izpildītājs J.Dūklavs

Krīzes vadības padomes sekretariāta

vadītāja pienākumu izpildītājs K.Druvaskalns